Tere! Sid Roth siin.
Tere tulemast minu maailma, kus kõik on loomulikult üleloomulik!
Kui olete kunagi maadelnud häbi-, süütunde- või kuritarvitamisega,
siis nüüd aitab!
Kui mu tänane külaline on rääkinud,
saavad inimesed üleloomulikult vabaks.
Sid Roth on uurinud üle 40 aasta üleloomulikku maailma.
Liituge Sidiga vaatama saadet "See on üleloomulik!“
Stan, sa kasvasid üles peres,
kus kogesid seksuaalset kuritarvitamist,
millest tänapäeval üha enam räägitakse.
Sa ei teadnud midagi Jeesusest, aga ometi teadis Jumal sind.
Olid 2-aastane, kui Ta hakkas sind kõnetama.
Olin 2-aastane,
kui nägin oma magamistoas ümberringi väikesi deemoneid.
Ühtlasi kuulsin oma õdede toast nuttu ja karjumist,
kui isa seal suletud uste taga oli.
Väikesele lapsele kohaselt tundsin hirmu,
mistõttu kõik, mida oskasin, oli tõmmata tekk üle pea.
Siis aga kogesin seal toas Jumala ligiolu ja rahu.
Tulin teki alt välja, kui kuulsin üht häält kõnetamas mind.
See oli üldises mõttes kui isa hääl, täis armastust ja kaastunnet
ja see rääkis mu ellu.
See tõi ühe hingamise ja rahu mu üle
ja ma jäin magama.
Teki alt välja tulles olid kõik deemonid kadunud
ja ma nägin vaid Jumala au, kuuldes kuuldavalt Tema häält.
Läheme ajas edasi
ja kui me räägime nüüd kuritarvitamisest,
siis seda mitte ülekantud tähenduses,
vaid tegu oli kõige karmima kuritarvitamisega,
millest olen eales kuulnud.
Läheme paar aastakümmet edasi.
Olid profipesapallur,
kelle karjäär sai korraga läbi lõigatud.
Miks?
Olin pannud end kirja
Tampa Bays toimuvale saatana jooksule,
aga Jumal tahtis hoopis saada saatana mu elust välja
ja tõelise valguse asemele.
Siis aga juhtus see õnnetus, millest mäletan vaid seda,
et mul oli kevad-treeninguteks aeg kirja pandud,
aga autoõnnetuse tõttu jõudsin 6-kuuks taastusravisse.
Mu selg, õlg ja parem käsi - viskekäsi, said kõvasti viga
nagu ka mu kael ja vasak põlv.
Nii olin ka selle 6-kuise taastusravi jooksul
suures meeleheites,
kuna olin ju profisportlane.
Kui sa aga ei anna profisportlasena tulemusi
ega too raha sisse,
oled kasutu.
Nii olingi seespidiselt segaduses ja omadega kaotsis,
teadmata, kuhu minna.
Olin sama aasta juunis silmili Jumala ees,
isegi, et ma ei tundnud Teda.
Olin silmili oma auto kapoti peal, öeldes: "Jumal, kui elu ongi selline,
kätkedes endas kogu häda, häbi ja reetmist,
kogu valu ja haiget saamist,
siis ma ei taha sellist elu, mistõttu kõrvalda mind palun."
Samas hüüdsin Ta poole ja ütlesin: "Samas tahaksin teada tõde."
See oli hetk, mil Jumal hakkas end ilmutama mulle
ja ma hakkasin nutma seal auto kapoti peal.
See toimus 1997. a. juunis tähistaeva all.
3 päeva hiljem olin ühel lesknaisel külas.
Ta nimi oli Martha Rose ja ta oli 81-aastane.
Imearmas naine, kes armastas Jumalat
ja kes tahtis aidata mind.
Istusin temaga vastastikku ja me mõlemad ütlesime midagi.
Ta pidas mu öeldut naljakaks
ja samas ma kuulsin teda õhku ahmimas.
Ta ei haaranud oma kõrist või rinnust kinni
nagu tavaliselt tehakse,
vaid ta lihtsalt istus seal ja me vestlusesse tekkis paus.
See paus kestis 35-40 sekundit, kuniks küsisin, on temaga kõik hästi?
Ta aga ei saanud vastata,
kuna ta oli endale kanatüki kurku tõmmanud.
Ta tõusis püsti
ja hakkas tuikudes liikuma köögi kõrval olevasse tualetti.
Küsisin, on temaga kõik hästi?
Ta andis käega märku, otsekui oleks, samas ise sõnagi ütlemata.
Ta läks tualetti, olles seal 8-10 minutit.
Samal ajal andis Jumal mulle avatud nägemuse,
näidates mulle hetke mu lapsepõlvest,
mil olin 2-aastane ja mu õed kogesid kuritarvitamist.
Jumal ilmutas mulle taas seda armastust ja tröösti,
mida tookordki.
Olin 7-aastane, kui mu isa mind kuritarvitas
ja 8-aastane, kui mu ema mind suitsupaki nimel kuritarvitas.
Ühtlasi paljastas Jumal mulle
mu viie õe nutu, karjed, peksmised, häbi ja valu -
kõik need asjad, mis olid nende aastatega kogunenud.
Mu isa kuritarvitas ja vägistas kõiki mu õdesid.
Üks neist jäi ka kuuel korral rasedaks,
tehes aborti nii 11- kui 14-aastaselt.
Seda tänu minu ja tema isale.
Ta oli 16, kui tal oli nurisünnitus,
sest isa peksis teda nii tugevasti, et ta kaotas oma lapse.
Kuid keset seda kõike jäi ta veel kolmel korral rasedaks,
tuues need lapsed ka ilmale.
Jumal ilmutas mulle kõiki neid asju.
Lisaks sedagi, kuidas mind sunniti loobuma
pesa- ja korvpallist.
Jumal ilmutas mulle kõike seda valu ja haiget saamist.
Ja ka hüljatustunnet, mis oli juurdunud sügavale mu sisse.
Kui see nägemus lõppes, kuulsin taas kuuldavalt Isa häält,
mis ütles: "Mine vaata Rose'i!"
Keegi oleks kui puudutanud mu kukalt kolm korda,
nii nagu ma oma poegadega teen, kui õhutan neid minekule.
Mil iganes see hääl mind kõnetas, ma ka tegin, mida see ütles.
Nii nägin ka tulemusi, mida Jumal mulle ilmutas,
kuigi sel hetkel ma ei teadnud, et tegu on Jumalaga.
Läksin sinna tualeti juurde, mille uks oli pisut praokil.
Vaatasin sisse ja nägin Rose'i maas lebamas.
Ta oli silmili maas, ta huuled olid elutud ja sinised
ning teda katsudes ta oli külm.
Ta pulssi polnud tunda ei kaelal ega randmel.
Ja siis kuulsin jälle häält ütlevat: "Tõsta ta püsti."
Upitasin ta püsti ja püüdsin ta sülle võtta -
seda oma vigastatud selja-, õla-, põlve- ja kaelaga.
Kuid võtsin ta sülle ja läksin kööki.
Siis aga kuulsin sama häält ütlemas: "Heimlichi võte."
Ma polnud seda kunagi varem teinud.
Tõmbasin ühe korra korralikult, aga midagi ei juhtunud.
Tõmbasin uuesti
ja mündi-suurune kanatükk lendas ta suust välja.
Ootasin keset seda kõike, et ta hakkaks hingama,
sest saime ju selle kanatüki temast välja.
- Aga ta ei hakanud hingama? - Ei. Ta oli elutu.
Ma ei osanud muud, kui hoida teda oma käte vahel.
Kuid siis kogesin seal samas seda sama ligiolu,
mida olin kogenud väikese poisina, kui olin 2-aastane.
Jeesus tuli oma ülestõumise väega selle lesknaise koju
ja elustas ta ihu, nii et ta hakkas vappuma
ja õhku ahmima.
Kuid Jumal ei lõpetanud sellega.
Jah, Ta ilmutas oma tõde ja ülestõusmise väge,
kuid Ta ei elustanud ainuüksi Rose'i,
vaid Ta tervendas samaaegselt ka mu õla, kaela, selgroo ja vasaku põlve
see kõik ilmutas mulle
Jeesuse ülestõusmisväes peituvat väge.
Peale seda oledki palvetanud haigete eest,
prohveteerinud, näinud unenägusid jne.
Samas tundsid siiski häbi kogetud kuritarvitamise pärast
nii enda kui oma õdede elus.
Kuidas sa sellest häbist, süüst ja hukkamõistutundest vabanesid?
Ma lihtsalt läksin Jumala ette sellega, uskudes Tema headusesse.
Psalmid 34:9 on öeldud:
"Maitske ja vaadake, et Issand on hea!"
Nii mõistsin ka, et on olemas tõeline taevane Isa,
kes ei tee mulle haiget ega ole vägivaldne.
Ei minu ega mu laste suhtes.
Et Ta on Isa, kes armastab mind.
Ei mina, sina ega ükski teine inimene pole saanud valida oma ema ja isa.
Kuid me saame valida taevase Isa oma ellu.
Nii täitis Jumal mind ka kaastundega kannatajate suhtes,
et tuua neile läbi Tema headuse tervenemist.
Nii hakkasingi otsima Jumala palet
ja lugedes ikka ja jälle Piiblit,
hakkasin nägema, kuidas tuhanded inimesed
said tervendatud, vabaks ja päästetud.
Kuid keset seda kõike näitas Jumal mulle,
et ma ise olen endiselt katkine;
ahastuses väike poiss, kes igatses Isa tröösti järele.
Nii hüüdsin Jumala poole
ja Ta näitas mulle Heebrea 12:1, kus on öeldud:
"Seepärast ka meie, kelle ümber on nii suur pilv tunnistajaid,
pangem maha kõik, mis hõlpsasti takerdab meid,
ja jookskem püsivusega meile määratud võidujooksu!
Vaadakem üles Jeesusele, usu alustajale ja täidesaatjale,
kes häbist hoolimata kannatas risti temale seatud rõõmu asemel
ja on nüüd istunud Jumala trooni paremale käele."
Meid julgustatakse vaatama Jeesuse peale,
kes koges patuste inimeste poolt nii suurt vastuseisu,
et me ei väsiks ega kaotaks oma julgust.
Jumal näitas mulle sel hetkel, et kõik see kannatus ja häbi -
ka häbi, mille olin võtnud hiljem omaks
tänu mind piinanud kurjadele vaimudele
ja kellest vajasin vabanemist -
Jumal näitas mulle, et Ta on võitnud ära selle häbi
ja ma pean kasutama oma meelevalda,
et sellele vastu seista.
Nii istusin kord autos, ühe hulgilao parklas,
paludes Jumalat, et Ta ilmutaks mulle,
mis on see miski, mis vajab minus vabastamist.
Ma ei teadnud, mis see on.
Ja siis helistas üks naine mulle - üks tugev eestpalvetaja,
kes oli ka palunud minu Püha Vaimuga ristimise pärast.
Ta ütles: "Stan, Jumal õhutas mind helistama sulle."
Küsisin, mis asjus
ja ta vastas: "Oled sa andestanud oma isale?"
Ütlesin: "Muidugi olen!"
Nii automaatselt nagu me sageli sellistele küsimustele vastame.
Kuid me ei mõtle seda südamest.
Ütleme seda vaid oma südamerahuks.
Nii vastasingi, et olen andestanud oma isale.
Kuid ta ütles: "Ei Stan,
oled sa talle andestanud nõnda nagu Jeesus on sulle andestanud?"
Ta ütles: "Stan, Jumal käsib meil andestada."
ja ma teadsin, et tal on õigus.
Nii ütlesin koheselt: "Jumal, ma andestan oma isale.
Ma ei usalda teda, aga ma andestan talle.
Andestan talle nõnda nagu Sina oled mulle andestanud."
Ja korraga hakkas Jumal andma mulle ilmutusi.
Mõistsin sel hetkel, et küsimus polnud vaid minus;
otsekui vaid mina olnuks andestamatuse ahelais.
Nii algas ka mu teekond, et vabastada kõiki teisi aheldatuid.
Paljude asjade põhipõhjuseks on andestamatus
ja selle kibedad juured.
Heebrea 12:15 on öeldud, et peame olema valvel,
"et mingi kibe juur üles kasvades ei tooks tüli
ning paljud selle läbi ei rüvetuks."
Mõistsin, et nii mu isa kui tema isa elus olid kibedad juured,
nii nagu mu ema elus oli kibedaid juuri.
Nii hakkasin ka mõistma mu peres valitsevat andestamatust
ja ma hakkasin nägema inimesi kui kallihinnalisi aardeid.
Isegi neid, kes olid mu vaenlased.
Mu isa oli mu suurim vaenlane.
Tema oli see, kes sundis mind seisma oma õdede eest
siis, kui ta neid suletud uste taga kuritarvitas.
Võtame siinkohal väikese pausi, aga kui tagasi tuleme,
räägib Stan kogu selle loo ja palub täieliku vabaduse eest
kõigest häbist, süüst, kahetsusest ja andestamatusest.
Oleme kohe tagasi.
Naaseme peagi saatesse...
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Pidev mure haiguse pärast on muserdav.
Teadmatus eesootava ees, mure arvete pärast
ja meeleheide, et ei saa enam elada nii nagu varem.
Usk ja tervenemine on enamuse jaoks müstika.
Sid Roth'i E-raamatus on palju tervenduskirjakohti.
Nende üle mõtiskledes saad osa üleloomulikust taevariigist
ja usk ning tervenemine pole enam müstika.
Lae ekraanil nähtavalt aadressilt alla tasuta E-tervenemisraamat.
Naaseme saatesse...
Mul on teile häid uudiseid!
Jumal päästis Stani ema ja õed,
kes kõik said usklikeks ja täidetud Püha Vaimuga.
Nad said ka vabaks.
Siis aga juhtus su vanaema matustel midagi imelist.
Mis juhtus?
Jumal on tõesti lunastav Jumal.
Lisaks meile on Jumala igatsus tervendada ka me pereliikmeid.
Mul oli kunagi eesõigus
juhtida oma 84-aastane vanaema Jeesuse juurde,
kes suri 93-aastaselt.
Mu onud palusid mul jutlustada tema matustel,
mis oli suur au.
Seal oli koos umbes 150 inimest
ja tänu kõigele kogetud kuritarvitamisele ja häbile
oli seal ruumis ka palju pinget.
Tunnistades sellest, mida Jeesus oli mu elus teinud,
võtsid 120 inimest 150'st Jeesuse oma Issandana vastu.
- Matustel!
Kuid see ei lõppenud veel sellega.
Kogu see atmosfäär püsis ka järgnevate toimingute üle.
Enne vanaema maha matmist, seistes ta kirstu ees,
ütlesin, et teda pole enam siin, vaid ta on juba oma taevakodus.
Peale seda aga läksin ja põlvitasin oma isa ees,
paludes ta käest andeks.
Isa ütles, et ma pole ju midagi valesti teinud,
aga ma ütlesin, et olen ja pean seetõttu andeks paluma.
Ta küsis: "Mille eest?"
ja ma vastasin: "Selle eest, et sulle juba varem ei andestanud."
Tegin seda kõike avalikult seal kalmistul
ja korraga oli kõikjal nuttu ja "hädahüüdu" kuulda.
Inimesed ahmisid õhku,
sest mõistsid, et ka nemad polnud andeks andnud.
Nii puhkes meil seal kalmistul ärkamine
ja Püha Vaimu vägi hakkas muutma inimesi.
Inimesed olid täiesti oimetud Jumala aust ja ligiolust.
Su isa...
Räägi sellest hetkest, kui ka tema sai päästetud.
See juhtus 9. juunil, 2019 tema surivoodil.
Meile oli mitmeid kordi öeldud, et tal on vaid 1-2h jäänud elada.
Haiglasse sõites tõusis minus nö püha viha
ja ma ütlesin saatanale:
"Andsin isa 10 aastat tagasi su meelevalda.
Oled teda küllalt luhvtitanud ja nüüd on tal aeg päästetud saada.
Täna on päästepäev ja täna saab ta ka päästetud."
Jõudsin intensiiviravi osakonda,
kus mu isa oli igasugu juhtmete ja torude küljes
ega saanud rääkida.
Vaatasin talle silma, nähes seal väikest hirmunud poissi.
Väliselt täiskasvanud mees, kelle sees oli väike hirmunud poiss.
Jumal käskis mul võtta ta käest kinni -
sellest külmast käest, mis oli kunagi olnud vägivaldne
nii minu, mu õdede, ema kui paljude teistegi suhtes.
Jumal käskis mul vaadata talle silma ja ma ütlesin:
"Isa, sa astud täna igavikku, veetes selle kas ühes või teises kohas.
Kas põrgus, kuhu oled hetkeseisuga määratud
või taevas.
Kui kuuled mu häält, siis pigista palun mu kätt."
Ta pigistas.
"Kui mõistad, millest räägin, pigista mu kätt"
ja nii juhtisin ta päästepalvesse.
Peale seda, kui ta oli parandanud meelt
ja andnud oma südame Jeesusele,
täitsid pisarad ta silmi.
Seejärel juhtisin ta andestuspalvesse,
et andestada oma vanematele, õdedele-vendadele
ja kõigile, kes olid tema suhtes olnud vägivaldsed.
Seejärel aga ütlesin, et on aeg andestada iseendale.
Niipea, kui ta seda tegi, tulid deemonid karjudes ta seest välja
ja Jumal tervendas ta neerud.
Ta elas enne 100% vaid dialüüsi peal, aga Jumal tervendas ta neerud.
Seepeale tulid kaks arsti sinna
ja küsisid, kas palvetaksin ka nende eest?
Nii said seal 5 arsti ja 6 medõde päästetud.
Osa neist said täidetud ka Püha Vaimuga.
Sh mu õde, kes oli elanud vanemate kodus.
Ta sai vabastatud ja vabaks.
Ta polnud iialgi elus elanud väljaspool vanemate kodu,
aga Jumal murdis need ahelad.
Jumal sõna otseses mõttes tervendas kõik,
peale seda, kui olin 10 aastat varem andnud oma isa saatana hoolde.
Me teenime ikka igati imelist ja võimast Jumalat!
Meid vaatab praegu palju inimesi,
kes igatsevad meeleheitlikult tunda Jeesust.
Miski su öeldus on puudutanud nende südant.
Mida nad peaks just praegu tegema?
Esiteks uskuma, et Jeesus suri ristil sinu eest.
Ta suri, sest armastas sind nii väga,
võttes enda peale kõik su patud, häbi ja läbielatu.
Ta kandis selle kõik ristipuule.
Võtsin endaga paar näidismaterjali kaasa.
Siin on üks katkine, "veritsev" pesapall.
Ma olin ka kunagi selline - armetu ja pimedust täis.
Kuid Jumal teadis seda ega andnud minu osas alla,
nii nagu Ta ei anna ka sinu osas alla.
Kui ma hüüdsin Jumala ja Jeesuse poole,
"õmblesid" nad mind taas võimsalt kokku,
pestes mu puhtamaks kui lumi
ja lunastades mind Jeesuse vere läbi, et teha mind taas terviklikuks.
Ta teeb seda sama ka sinu heaks.
Sa ei pea enam olema ribadeks ja veritsev.
Jumal tahab tuua su tagasi mängu, sest Ta on jumalik Looja.
Kõik vana võib minna ja uus saab asemele tulla.
Seetõttu, kus iganes sa ka praegu poleks,
ütle: Jeesus,
ma usun Sinusse.
Sa surid ristil mu pattude eest,
mu häbi eest,
mu valu eest.
Jeesus, ma seisan Sinu meelevalla kaudu
vastu kõigele pimedusele
ja hukkamõistule.
Jeesus, ma võtan Su oma ellu vastu.
Sa tõusid surnuist
ja võitsid ära surma.
Sa võitsid ära põrgu ja haua,
et vabastada mind just praegu.
Jeesus, ma võtan Su vastu
kui oma Issanda, Päästja ja Jumala.
Aitäh Sulle, Jeesus,
et armastad põrgu välja mu elust.
Ma pole enam põrguga seotud, Jeesuse nimel.
Aamen.
Palu ka lühidalt,
et inimesed vabaneks ka häbist ja süütundest.
Kui sa oled kogenud häbi ja valu ja me kõik oleme...
Ehk polnud see nii hull kui minu oma, või oli see hullemgi veel.
Võib-olla oled olnud seksikaubanduse ohver
või su vanemad, õpetajad ja mentorid on sind reetnud ja piinanud.
Nii oled tõmbunud häbi- ja hirmu sisse,
kogedes selle piina.
Jumal tahab vabastada sind just praegu.
Jeesus kandis kogu häbi ja nii on meil ka meelevald.
Kui oled andnud oma elu Jeesusele, on sul meelevald seista vastu häbile.
Seetõttu korda minu järel:
Issand Jeesus,
ma seisan vastu kõigele häbile
ja valule.
Käigu need, kus see ja teine!
Ma ei hoia neist enam kinni.
Ma otsustan Sinu meelevalla kaudu
olla sõnakuulelik
Su Sõnale.
Ma otsustan ka andestada.
Nõnda nagu Sina oled mulle andestanud,
nõnda otsustan ka mina andestada.
Nimeta just praegu endamisi kõiki neid inimesi,
kes on sinu vastu eksinud ja sulle haiget teinud.
Ütle ka: ma andestan iseendale
ja usaldan Sind, Jeesus.
Täida mind oma Püha Vaimu väega
ja oma püha tulega.
Puhasta mind kõigest häbist
ja kõigest valust.
Kõigest hukkamõistust.
Sest ma olen uuestisündinud
ja saan terveks just praegu.
Jeesuse nimel, aamen.
Aamen, halleluuja!
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Järgmises saates...
Tere! Mina olen Robert Henderson.
Koged sa, et su elus on takistavaid tegureid,
mis seisavad ees su läbimurdel?
Vaata meid järgminegi kord,
saamaks teada, kuidas ületada neid takistusi
ning kogeda palvevastuseid.
Tunned sa, et Jumal ei kuule su palveid
ega räägi sinuga?
Olen isegi nii tundnud, nii nagu kõik mu külalisedki.
Seetõttu tahan, et külastaksid ekraanil olevat kodulehte,
et kuulda sealsetest intervjuudest, kuidas paluda pidurdamatuid palveid.
Tutvu tasuta palveäpiga GODTALK
ja jäta ka oma palvesoov, et saaksime paluda su eest,
sest nüüd on enam kui aeg su läbimurdeks!
Soovides toetada TV7 tööd, võid helistada 900 1770 (hind 10 eur).
Tõlge: Anne-Ly Raukas